
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 997 


26 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση ρυμοτομικού σχεδίου για την μετεγκατάστα¬ 
ση του κατολισθέντος οικισμού Λαμπερού του δή¬ 


μου Πλαστήρα (Ν. Καρδίτσας) και καθορισμός 

όρων και περιορισμών δόμησης αυτού. 1 

Τροποποίηση του ρυμοτομικού σχεδίου πόλης Γιαννι- 
τσώνΝ. Πέλλας. 2 


ΑΠΟΦΑΣΕΙ Σ 

Αριθ. 31836 (1) 

Έγκριση ρυμοτομικού σχεδίου για την μετεγκατάσταση 
του κατολισθέντος οικισμού Λαμπερού του δήμου 
Πλαστήρα (Ν. Καρδίτσας) και καθορισμός όρων και 
περιορισμών δόμησης αυτού. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις της παρ. 2 του άρθρου 29 του Ν. 
2664/1998 «Εθνικό Κτηματολόγιο και άλλες διατάξεις» (Α' 
275). 

2. Τις διατάξεις του άρθρου 49 παρ. 2α του Ν. 998/1979 
«Περί προστασίας των δασών και των δασικών εν γένει 
εκτάσεων της Χώρας» (Α' 288). 

3. Τις διατάξεις του άρθρου 29 του Ν. 2831/2000 «Τρο¬ 
ποποίηση των διατάξεων του Ν. 1577/1985 «Γενικός Οι¬ 
κοδομικός Κανονισμός» και άλλες πολεοδομικές διατά¬ 
ξεις» (Α' 140), όπως αυτό αντικαταστάθηκε με το άρθρο 
10 του Ν. 3044/02 «Μεταφορά Συντελεστή Δόμησης και 
ρυθμίσεις άλλων θεμάτων αρμοδιότητας Υπουργείου Πε¬ 
ριβάλλοντος, Χωροταξίας και Δημοσίων Έργων (Α' 197) 
και ειδικότερα τις διατάξεις της παρ. 3β. 

4. Τις διατάξεις των άρθρων 243, 248, 249, 250 και 255 
του από 14.7.1999 Π. Δ/τος «Κώδικας Βασικής Πολεοδο- 
μικής Νομοθεσίας» (Δ'580), όπως τροποποιήθηκαν μετά 
άρθρα 4, 5, 6, 7 και 13 αντίστοιχα του Ν. 2831/2000 (Α' 
140) και τις διατάξεις της παρ. Β του άρθρου 29 του ιδίου 
ως άνω Νόμου 2831/2000. 


5. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 

6. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β' 1484). 

7. Την 399580/30.10.2001 κοινή απόφαση του Πρωθυ¬ 
πουργού και του Υπουργού Γεωργίας «Ανάθεση αρμο¬ 
διοτήτων στους Υφυπουργούς Γεωργίας Ευάγγελο Αρ- 
γύρη και Φώτη Χατζημιχάλη» (Β' 1479). 

8. Τα 12895/5.1.1994 και 1532/17.4.2003 έγγραφα του 
Δασαρχείου Καρδίτσας. 

9. Το 1261/28.3.2003 έγγραφο του Τμήματος Σχεδ. Δα¬ 
σικής Ανάπτυξης της Δ/νσης Δασών Περιφέρειας Θεσσα¬ 
λίας. 

10. Τα από 6.2.2002 και 340/27.6.2003 υπηρεσιακά ση¬ 
μειώματα του Τμήματος Νερών της Δ/νσης Περιβ/κού 
Σχεδιασμού. 

11. Τις 145/1999 και 55/2003 γνωμοδοτήσεις του 
δημοτικού συμβουλίου Πλαστήρα. 

12. Τις 183/1999 και 137/2000 γνωμοδοτήσεις του Κε¬ 
ντρικού Συμβουλίου Χωροταξίας Οικισμού και Περιβάλ¬ 
λοντος. 

13. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Εγκρίνεται το ρυμοτομικό σχέδιο στο χώρο που καθο¬ 
ρίσθηκε με την παρ. 1 του άρθρου 29 του Ν. 2664/1998 (Α' 
275) για την μετεγκατάσταση του κατολισθένοντος οικι¬ 
σμού Λαμπερού του Δήμου Πλαστήρα (Ν. Καρδίτσας), με 
τον καθορισμό 18 οικοδομικών τετραγώνων, οδών, πεζο¬ 
δρόμων, κοινοχρήστων χώρων, χώρων κοινοχρήστου 
πρασίνου - δασικής έκτασης, κοινοχρήστου πρασίνου, 
στάθμευσης αυτοκινήτων, χώρου γηπέδου και αθλητικών 
εγκαταστάσεων, εμπορικού κέντρου, κοινοτικών λειτουρ¬ 
γιών και ξενώνας, πλατείας, εκκλησίας, αθλοπαιδιών - 

παιδικής χαράς και αναψυχής, όπως φαίνεται στο σχετικό 
πρωτότυπο διάγραμμα σε κλίμακα 1:1000 που θεωρήθη¬ 
κε από τον Προϊστάμενο της Δ/νσης Τοπογραφικών 
Εφαρμογών με την 31836/2003 πράξη του και που αντίτυ¬ 
πό του σε φωτοσμίκρυνση δημοσιεύεται με την παρούσα 
απόφαση. 

Άρθρο 2 

Στο πρόσωπο των οικοπέδων οικοδομημένων ή μη επι¬ 
βάλλεται προκήπιο πλάτους τεσσάρων (4,00) μέτρων, 
όπως φαίνεται στο διάγραμμα του άρθρου 1. 

Άρθρο 3 

Στα οικοδομικά τετράγωνα της παραπάνω περιοχής 
επιτρέπεται η χρήση μόνο κατοικίας. 

Άρθρο 4 

Τα ελάχιστα όρια εμβαδού και προσώπου καθώς και λοι¬ 
ποί όροι και περιορισμοί δόμησης των οικοπέδων 
ορίζονται ως εξής: 

1. Ελάχιστο εμβαδόν: τετρακόσια (400) τ. μέτρα. 

Ελάχιστο πρόσωπο: δέκα πέντε (15,00) μέτρα. 

2. Μέγιστος αριθμός ορόφωντων κτιρίων δύο (2) με μέ¬ 
γιστο επιτρεπόμενο ύψος αυτών επτά και μισό (7,50) μέ¬ 
τρα. 

- Μέγιστος αριθμός ορόφων του κτιρίου του εμπορικού 
κέντρου ένας (1). 

3. Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή κεραμοσκεπούς στέγης μέγι- 
στου ύψους 1,50 μ. 

4. Το μέγιστο ποσοστό κάλυψης και ο συντελεστής δό¬ 
μησης καθορίζεται ως εξής: 

- Για τα οικοδομικά τετράγωνα συντελεστής δόμησης 
0,60 συνολικά για κύρια κατοικία και βοηθητικά κτίσματα 
και ποσοστό κάλυψης 40%. 

- Για τους χώρους εμπορικού κέντρου και κοινοτικών 
λειτουργιών: 


Συντελεστής δόμησης : 0,40 

Ποσοστό κάλυψης : σαράντα τοις εκατό (40%) 
της επιφάνειας τους 

- Για το χώρο εκκλησίας: 

Συντελεστής δόμησης : 0,20 

Ποσοστό κάλυψης : είκοσι τοις εκατό (20%) της 
επιφάνειας του 

Μέγιστο επιτρεπόμενο ύψος του κτιρίου: δέκα (10,00) 
μέτρα. 

5. Στα οικοδομικά τετράγωνα επιβάλλεται η εξασφάλι¬ 
ση μιας θέσης στάθμευσης επιβατικού ή επαγγελματικού 
αυτοκινήτου. 

6. Τα λύματα του οικισμού συλλέγονται μέσω αντλιο¬ 
στασίων εκτός της λεκάνης απορροής της λίμνης Πλα- 
στήρα για περαιτέρω βιολογικό καθαρισμό και διάθεσή 
τους σύμφωνα με τις ισχύουσες υγειονομικές διατάξεις 
της απόφασης Ε1Β/221/1965 (Β' 138). 

7. Οι κοινόχρηστοι χώροι - δασικές εκτάσεις που καθορί¬ 
ζονται με το άρθρο 1 του παρόντος διατηρούν αναλλοίωτο 
το δασικό τους χαρακτήρα, απαγορευομένης πόσης άλ¬ 
λης χρήσεως αυτών ή της κατά προορισμόν χρήσεως των 
δασών, ως και πόσης επεμβάσεως δια της κατασκευής έρ¬ 
γων κοινωφελούς ή και κοινόχρηστου χαρακτήρα (λ.χ. πλα¬ 
τείες, παιδικές χαρές κ.λπ.). Στους ανωτέρω χώρους απα¬ 
γορεύονται επίσης οι κατασκευές που προβλέπονται από 
το άρθρο 19του ΓΟΚ (Ν. 1577/1985), όπως ισχύει. 

Άρθρο 5 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2003 

οι ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 

ΔΗΜΟΣΙΩΝ ΕΡΓΩΝ ΓΕΩΡΓΙΑΣ 

ΡΟΔΟΥΛΑ ΖΗΣΗ ΦΩΤΗΣ ΧΑΤΖΗΜΙΧΑΛΗΣ 

Αριθ. 1857 (2) 

Τροποποίηση του ρυμοτομικού σχεδίου πόλης Γιαννι- 
τσών Ν. Πέλλας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις του Ν. 2218/94 (ΦΕΚ 90Α/94) «Ίδρυση 

Νομαρχικής. 

2. Την 25/31.3.95 (ΦΕΚ 3658/95 απόφαση του Ν.Σ. Πέλ¬ 
λας «περί κανονισμού οργάνωσης και λειτουργίας της 
Νομαρχιακής Αυτ/σης» και ειδικότερα του άρθρου 10 αυ¬ 
τής. 

3. Τις διατάξεις του Α.Ν. 314/1968 (ΦΕΚ 47 τ. Α') «όπως 
τροποποιήθηκαν και συμπληρώθηκαν με το Ν.Δ. 1018/71 
(ΦΕΚ 220 τ. Α) και με την παραγ. 3 του άρθρου 34 του Ν. 
1577/85 (ΦΕΚ 210 τ. Α). 

4. Τις διατάξεις του Ν.Δ. 17.7.23 (ΦΕΚ 228 τ. Α). 

5. Τις διατάξεις του Π.Δ/τος 183/86 (ΦΕΚ 70Α) «Έγκρι¬ 
ση τροποποιήσεων σχεδίων πόλεων και καθορισμός 
όρων και περιορισμών δόμησης από τους Νομάρχες». 

6. Τις διατάξεις του Ν. 1577/85 (ΦΕΚ210τ. Α). 

7. Το ρυμοτομικό σχέδιο της πόλεως Γιαννιτσών. 

8. Την 77/03 απόφαση Δημοτικού ή Κοινοτικού Συμβου¬ 
λίου. 


9. Την 6/2003 πράξη γνωμοδότησης του Σ.Χ.Ο.Π. Ν. 
Πέλλας. 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού ούτε του προϋπολογισμού του Δήμου Γιαν- 
νιτσών. 

11. Την 1786/2003 απόφαση Νομάρχη για ορισμό Βοη¬ 
θών Νομαρχών, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
πόλης Γ ιαννιτσών που αφορά τη δημιουργία ενός νέου 
Ο.Τ. με αριθμό 16βεντόςτουΟ.Τ. Ιδμεπεζόδρομοπέριξ 
αυτού πλάτους 8μ. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με το τοπογραφικό διάγραμμα που τη 
συνοδεύει. 

Με εντολή Νομάρχη 

Ο Α Βοηθός Νομάρχη 
ΑΛΚΙΒΙΑΔΗΣ ΝΟΥΣΗΚΥΡΟΥ 

ΕΛΛΗΝΙΚΗ ΔΗΜΟΚΡΑΤΙΑ 
ΠΕΡΙΦΕΡΕΙΑ Κ. ΜΑΚΕΔΟΝΙΑΣ 
ΝΟΜΟΣ ΠΕΛΛΑΣ 
ΔΗΜΟΣ ΓΙΑΝΝΙΤΣΩΝ 


ΤΡΟΠΟΠΟΙΗΣΗ ΡΤΜΟΤΟΜΙΚΟΪ ΣΧΕΔΙΟΤ ΣΤΟ 
Ο.Τ.16 ΣΤΑ ΓΙΑΝΝΙΤΣΑ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























































